Diari Oficial de la Generalitat Valenciana


Sumari del DOGV 6827, del 26-07-2012 (2012/7457)

RESOLUCIÓ de 17 de juliol de 2012, de la Conselleria d'Agricultura, Pesca, Alimentació i Aigua, per la qual s'adjudiquen a AGROALIMED determinades tasques.
-----------------------------------------------------------------------------------------------------------------------------------------------------------

### Dades del document

Número de DOGV
:   6827

Data del DOGV
:   26-07-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7457


Data del document
:   17-07-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Correcció d'errades

 Descriptors 

:   * ajuda pública

RESOLUCIÓ de 17 de juliol de 2012, de la Conselleria d'Agricultura, Pesca, Alimentació i Aigua, per la qual s'adjudiquen a AGROALIMED determinades tasques. [2012/7457]  
La col·laboració entre la Conselleria d'Agricultura, Pesca, Alimentació i Aigua i les agrupacions ramaderes de la Comunitat Valenciana, ha anat augmentant els últims anys. Estes agrupacions, nascudes amb la intenció de coordinar els programes sanitaris que cal efectuar en les petites i mitjanes explotacions ramaderes dedicades a la producció primària de productes ramaders, han ampliat el seu camp d'actuació i han realitzat de forma conjunta moltes actuacions sanitàries i de control, tant preventives com d'eradicació de malalties. El fruit d'esta col·laboració ha sigut la favorable evolució del nivell sanitari de la ramaderia valenciana i, conseqüentment, les garanties que pot oferir hui a la societat.  
  
L'objectiu final de les diferents actuacions sobre la cabanya ramadera de la nostra Comunitat és la consecució d'un nivell de protecció i sanitat animal que garantisca la pervivència i la seguretat de la ramaderia valenciana i l'obtenció d'una sèrie de productes ramaders de la màxima qualitat, entesa esta en el seu concepte més ampli i abastant al mateix temps la total seguretat del producte final i la incorporació de sistemes de traçabilitat des de la producció primària per a aconseguir la confiança del consumidor en els nostres productes ramaders i aconseguir un increment del seu valor afegit, de manera que es garantisca un nivell de rendibilitat que permeta el manteniment d'un sector productiu de gran importància en certes comarques de la nostra geografia.  
  
La fundació AGROALIMED ha mostrat el seu interés per intervindre en el desplegament i l'execució d'estes actuacions, atesa la repercussió que sobre el sector agroalimentari valencià poden arribar a tindre i el pes que el subsector ramader té en la indústria de productes agroalimentaris elaborats, per mitjà de la col·laboració en l'exercici de mesures que garantisquen la seguretat alimentària a través de la millora de la sanitat animal de la nostra cabanya, i a la introducció de nous sistemes d'identificació que afavorisquen l'establiment de sistemes de traçabilitat.   
Vista l'experiència adquirida durant l'exercici 2008-2009, es va considerar oportuna la inclusió d'una sèrie de modificacions a fi de donar més versatilitat al sistema i induir més participació de la iniciativa individual procurant adaptar les actuacions promogudes des de l'administració a les necessitats i els requeriments plantejats per la societat.  
  
Estes ajudes s'ajusten al Reglament (CE) núm. 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament (CE) núm. 70/2001 (DOUE núm. 358, de 16.12.2006), s'ha comunicat a la Comissió Europea i s'ha registrat com a ajuda XA 269/2008.  
En virtut de tot això, d'acord amb el que preveu la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i l'article 47.11b del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat, fent ús de les atribucions que tinc conferides per mitjà de l'article 28 de la Llei 5/1983, de 30 de desembre, del Consell (en la redacció feta en la Llei 12/2007), i a proposta del director general de Producció Agrària i Ramaderia, resolc:  
  
  
Primer  
Concedir a AGROALIMED la subvenció nominativa que es destinarà a l'execució de determinades actuacions de prevenció, control sanitari i d'introducció i promoció de la traçabilitat alimentària en la producció primària, inclòs el Pla Anual Zoosanitari (PAZ) en les petites i mitjanes explotacions ramaderes dedicades a la producció primària de productes ramaders inscrites en el Registre d'Explotacions Ramaderes (RERA), en l'àmbit organitzatiu de les agrupacions de defensa sanitària (ADS), convenientment reconegudes i registrades per l'administració a la Comunitat Valenciana.  
  
Segon  
Aprovar les bases que figuren en l'annex I, per les quals es regulen les actuacions mencionades en l'apartat anterior.  
  
Tercer  
L'import total de les actuacions no superarà la quantitat d'1.063.900 €, a càrrec de l'aplicació pressupostària 12.02.02 71415 4, línia T2126, capítol 4.  
  
Quart  
Es faculta el director general de Producció Agrària i Ramaderia per a dictar els actes, les resolucions o les instruccions que siguen necessaris per a l'aplicació d'esta resolució.  
  
Quint  
En tot allò que es preveu en estes bases, el beneficiari se sotmetrà al que establix el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat, la Llei de Pressupostos de la Generalitat per a l'exercici de què es tracte, la Llei 38/2003, de 17 de novembre, General de Subvencions, i el seu reglament executiu, aprovat pel Reial Decret 887/2006, de 21 de juliol.  
  
  
Sext  
La subvenció nominativa a la fundació AGROALIMED té com a finalitat la realització d'actuacions dirigides a la prevenció i eradicació de malalties d'animals i promoció de la traçabilitat que redunden en l'increment de les garanties oferides per la producció ramadera valenciana a la societat.  
D'acord amb les disposicions de l'article 3 del Reglament 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament (CE) núm. 70/2001 (DOUE núm. 358, de 16.12.2006), es tracta d'una ajuda individual transparent que no forma part de cap règim i és compatible amb el mercat comú, ja que les activitats subvencionades són coincidents amb les establides en el Reglament 1857/2006 i en els articles 10 (controls sanitaris concedits en espècie per mitjà de servicis subvencionats) i 14.2b (implantació de sistemes de traçabilitat) i, per tant, està exempta de l'obligació de notificació de l'article 88, de l'apartat 3, del Tractat Constitutiu de la Comunitat Europea.  
Contra esta resolució, que esgota la via administrativa, es pot interposar, amb caràcter previ i potestatiu, un recurs de reposició davant de la consellera d'Agricultura, Pesca, Alimentació i Aigua en el termini d'un mes, comptador a partir de l'endemà de la publicació, de conformitat amb les disposicions dels articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, de conformitat amb les disposicions dels articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 17 de juliol de 2012.- La consellera d'Agricultura, Pesca, Alimentació i Aigua, per delegació (Resolució de 20.01.2012) i suplència (Decret 113/2011), la secretària autonòmica d'Agricultura, Pesca, Alimentació i Aigua: María del Mar Casanova Llorens  
  
  
  
ANNEX I  
  
Bases per les quals es regula l'actuació en les explotacions ramaderes de la Comunitat Valenciana  
  
Primera. Objecte   
Estes bases tenen per objecte sufragar els costos de les actuacions realitzades per a l'execució de mesures dirigides a la prevenció i l'eradicació de malalties d'animals i implantació de sistemes de traçabilitat que redunden en l'increment de les garanties que oferix la producció ramadera valenciana a la societat.  
Es considerarà requisit indispensable per a la percepció d'estes ajudes el compliment de les mesures establides en el Pla Anual Zoosanitari vigent en les PIME ramaderes de la Comunitat Valenciana per a les espècies bovina, ovina, caprina, porcina, cunícola, apícola i equina, basat en la normativa següent:  
1. En remugants: Reial Decret 2611/1996 de 20 de desembre, i les seues modificacions posteriors. Programes nacionals per a l'eradicació de la tuberculosi i brucel·losi bovina i Programa nacional per a l'eradicació de la brucel·losi ovina i caprina, els dos aprovats per la Decisió 2011/807/UE, Reial Decret 1047/03, d'1 d'agost, Reial Decret 51/04, de 19 de gener, Reial Decret 186/2011, de 18 de febrer, Reial Decret 1716/2000, de 13 d'octubre, Reial Decret 1941/2004, de 27 de setembre, Reglament (CE) 1266/07, de la Comissió, de 26 d'octubre, modificat pel Reglament (CE) 789/2009. Reial Decret 1228/01, de 8 de novembre, del MAPA, Orde ZTG 4142/2008, de 27 d'octubre, Orde ARM 575/2010, de 10 de març, Orde XCD 8824/10, de 24 de novembre, Orde OKG 7606/2011, de 9 de juny, Reial Decret 3454/2000, de 22 de desembre, del MAPA, Reglament (CE) 999/2001, del Parlament Europeu i del Consell, de 22 de maig, i les seues modificacions, i Programa nacional de vigilància, control i eradicació de l'EEB, d'acord amb la Decisió 2011/807/UE.  
2. En bestiar porcí: Reial Decret 324/2000, de 3 de març, pel qual s'establixen les normes bàsiques d'ordenació de les explotacions porcines, Reial Decret 360/2009, de 23 de març, pel qual s'establixen les bases del programa coordinat de lluita, control i eradicació de la malaltia d'Aujeszky, i Reial Decret 599/2011, de 29 d'abril, pel qual s'establixen les bases del pla de vigilància sanitària del bestiar porcí.  
  
3. En bestiar cunícola: Reial Decret 1547/2004, de 25 de juny, pel qual s'establixen les normes d'ordenació de les explotacions cunícoles, modificat pel Reial Decret 1221/2009, de 17 de juliol.  
4. En bestiar apícola: Reial Decret 209/2002, de 22 de febrer, pel qual s'establixen les normes d'ordenació de les explotacions apícoles, modificat pel Reial Decret 448/2005, i Reial Decret 608/2006, de 19 de maig, pel qual s'establix i es regula un programa nacional de lluita i control de les malalties de les abelles de la mel.  
  
5. Identificació en remugants xicotets: Reial Decret 947/2005, de 29 de juliol, pel qual s'establix un sistema d'identificació i registre dels animals de l'espècie ovina i caprina, modificat pel Reial Decret 728/2007, de 13 de juny, i el Reial Decret 1486/2009, de 26 de setembre.   
  
Estes activitats tenen com a finalitat la minimització de riscos sanitaris per a la població animal i per a la salut humana, com també millorar la traçabilitat i la seguretat dels productes obtinguts a partir de la ramaderia valenciana a fi d'assegurar un alt nivell de confiança d'estos productes al consumidor final.  
  
Segona. Beneficiari  
En serà beneficiària única la Fundació AGROALIMED, com a executora de les mesures i actuacions necessàries per a la consecució dels objectius fixats en la base primera en les PIME ramaderes de la Comunitat Valenciana, segons la definició comunitària de l'annex I del Reglament CE 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat.  
L'entitat beneficiària ha de presentar una declaració de no trobar-se sotmesa a cap de les prohibicions establides en els apartats 2 i 3 de l'article 13 de la Llei 38/2003, de 17 de novembre, General de Subvencions.   
El compliment de les actuacions establides en l'article 4 del Reial Decret 784/2009, de 30 d'abril, pel qual s'establixen les bases reguladores de les subvencions estatals destinades a les agrupacions de defensa sanitària ramaderes, s'entendran com a requisit previ per a rebre la subvenció.   
La comprovació de les actuacions mencionades en el paràgraf anterior es realitzarà a través dels butlletins trimestrals de visita, en què es detallaran les actuacions realitzades, i es presentaran juntament amb les seues factures.  
  
Tercera. Actuacions que cal realitzar  
Les actuacions establides pels plans anuals zoosanitaris corresponents als anys 2011 o 2012 (en funció de la data en què es realitze l'actuació), així com les promogudes per la Direcció General de Producció Agrària i Ramaderia i que, de forma voluntària, assumisquen les explotacions ramaderes que així ho sol·liciten, pel que fa a les espècies bovina, ovina, caprina, porcina, cunícola, apícola i equina.  
  
  
Quarta. Quantia de l'ajuda  
La quantia total de l'ajuda referida a les actuacions que cal realitzar en cada explotació durant el període comprés entre l'últim trimestre de 2011 i els tres primers de 2012 no superarà el valor obtingut en multiplicar les actuacions que cal realitzar d'acord amb els censos i el nombre d'explotacions existents en el RERA el 20 de gener de 2012 per l'import que s'establix en la base 5a d'esta resolució (a excepció dels programes a què fa referència el punt 6 de la base quinta, que es calcularà tenint en compte els censos i el nombre d'explotacions existents en el RERA el 10 d'octubre de 2011). En tot cas, per al càlcul del nombre de mostres que cal obtindre, vacunacions i altres actuacions possibles, caldrà ajustar-se a les disposicions del PAZ vigent per a cada període, i caldrà comunicar a la Fundació AGROALIMED el nombre màxim d'actuacions que s'han considerat necessàries en l'àmbit de cada agrupació.  
  
Per a les actuacions pendents de pagament corresponents a l'anualitat de 2011, es tindran en compte els límits màxims establits en la Resolució de 5 d'abril de 2011, de la consellera d'Agricultura, Pesca i Alimentació, per la qual s'adjudiquen a AGROALIMED determinades tasques.  
Per a actuacions que superen estos límits, serà necessària una autorització expressa del director territorial, a proposta del cap de la Secció de Producció i Sanitat Animal corresponent, i l'existència de disponibilitat pressupostària.  
Quan l'import del gasto subvencionable supere, en l'àmbit organitzatiu de les agrupacions de defensa sanitària, la quantia de 18.000 euros, el beneficiari haurà de sol·licitar com a mínim tres ofertes a estes, de diferents proveïdors, amb caràcter previ a la contractació del compromís per a la prestació del servici o l'entrega del bé, llevat que l'activitat s'haja realitzat abans de la notificació d'esta resolució. L'elecció entre les ofertes presentades es realitzarà d'acord amb criteris d'eficiència i economia, i caldrà justificar expressament en una memòria l'elecció quan no recaiga en la proposta econòmica més avantatjosa.  
  
  
Quinta. Actuacions subvencionades i quantia  
Tots els conceptes mencionats en el PAZ tindran la consideració de requisit previ per a la percepció d'esta ajuda.  
Per a actuacions relacionades amb el control o vigilància de llengua blava o altres actuacions obligatòries i excepcionals sol·licitades per l'autoritat competent, s'aplicaran els mateixos preus d'extracció de mostres que s'exposen a continuació.  
1. Boví:   
- Presa de mostres de sang, tuberculització i lectura: 3,94 € en bestiar brau (2 actuacions anuals, 3 en cabestres) i en bestiar reproductor d'aptitud càrnia (1 actuació anual), 3,5 - en bestiar d'aptitud lletera (1 actuació anual).  
- Revisions en menjadores independents: 2,19 € per tuberculització i 1,32 € per presa de mostres, d'acord amb les actuacions establides en el PAZ.  
2. Oví-Caprí:  
- Presa de mostres de sang: 0,975 €/mostra.  
- Vacunació amb Rev-1r: 0,7 ?/animal.  
- Presa de mostres de medul·la oblonga: 35 €/animal.  
- Identificació corderes: 1,4 ?/animal (15% del cens màxim).  
- Tuberculització obligatòria en caprí: 1,75 €/ animal.  
En relació amb les identificacions realitzades en corderes, només seran subvencionades les actuacions realitzades a partir de la data de sol·licitud de l'ajuda, que correspon al dia 24.01.2012, en compliment de l'article 18 del Reglament (CE) 1857/2006.  
3. Porcí: Presa de mostres de sang: 1,23 €/mostra.  
4. Apícola: Modulació cost medicament: 0,42 € per rusc.  
5. Cúnicola: Presa de mostres de sang: 0,88 €/mostra.  
6. Execució de programes per al control de malalties animals incloses en la llista de malalties de l'Oficina Internacional d'Epizoòties i en l'annex de la Decisió 90/424/CEE, del Consell, aprovats per la Direcció General de Producció Agrària i Ramaderia. S'hi aplicaran els imports següents:  
Boví:  
- Programa anual: 128 €/explotació.  
- Modulació per cens mitjà d'engreix en menjadora independent: 1,03 €.  
- Modulació per cens de reproductor: 1,03 €.   
Oví-Caprí:  
- Programa anual: 128 €/explotació.  
- Modulació per cens de reproductores i any: 1,03 €.  
- Modulació per plaça en menjadora independent i any: 0,2 ?.  
Porcí:  
- Programa anual: 128 €/explotació.  
- Modulació per cens de reproductores i any: 1,07 €.  
- Modulació per cens en menjadora i any: 0,1 ?.  
Cunícola:  
- Programa anual: 128 €/explotació.  
- Modulació per cens i any: 0,4 ?/reproductora i any.  
Equí:  
- Programa anual: 128 €/explotació.  
- Modulació per cens i any: 1,03 €/cap i any.  
Apicultura  
- Programa anual: 32 €/apicultor.  
- Modulació per cens i any: 0,3 ?/rusc i any.  
En cap cas la quantia de les ajudes superarà el 100% dels costos de les actuacions realitzades.  
  
Sexta. Forma de justificació i pagament  
Per a fer efectiu el pagament de la subvenció, la fundació AGROALIMED presentarà abans de 20 de novembre de 2012 un compte justificatiu que contindrà la documentació següent:  
1. Una memòria de les actuacions justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.   
2. Per als programes de control de les malalties animals incloses en la llista de malalties de l'Oficina Internacional d'Epizoòties i en l'annex de la Decisió 90/424/CEE, del Consell, a què es fa referència en el punt 6 de la base quinta, una memòria justificativa del compliment dels programes.  
3. Una memòria econòmica justificativa del cost de les actuacions realitzades que contindrà:  
- Una relació classificada dels gastos de l'activitat, amb identificació del creditor i del document, l'import i la data d'emissió.  
  
- Factures o documents de valor probatori equivalent en el tràfic jurídic mercantil o amb eficàcia administrativa incorporats en la relació a què es fa referència en el paràgraf anterior (no serà necessària la justificació del pagament dels gastos efectuats).  
- Una relació detallada d'altres ingressos o subvencions que hagen finançat l'activitat, amb indicació de l'import i la seua procedència.  
- Els tres pressupostos que el beneficiari, en aplicació de l'article 31.3 de la Llei General de Subvencions, ha d'haver sol·licitat d'acord amb el que establix la base quarta.  
4. Declaració de no estar sotmés a cap prohibició per a ser beneficiari de subvencions, d'acord amb l'article 13 de la Llei 38/2003, General de Subvencions, subscrita pel representant legal d'AGROALIMED acreditant esta representació.  
S'admetran pagaments parcials amb la justificació prèvia del pagament dels gastos efectuats en l'exercici d'estes tasques.  
Es podran realitzar pagaments anticipats. La transferència que haja de realitzar com a conseqüència de la subvenció concedida es podrà satisfer en els termes i amb els límits màxims establits en l'article 47.bis.1a i b del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana. Es podrà lliurar el 40% de l'import immediatament, una vegada concedida, i un 20% després de l'aprovació i la comprovació de la documentació justificativa de l'aplicació correcta i efectiva de la quantitat lliurada a l'actuació objecte de la subvenció. La resta s'abonarà una vegada que el beneficiari justifique el compliment del que s'ha convingut.  
En el cas de les actuacions apícoles, podran justificar el gasto per mitjà de la presentació de factures de compra de medicaments anti-Varroa.   
En la direcció territorial de cada província s'extraurà de la base de dades RERA un informe per al període d'execució de cada agrupació, en el qual s'indicarà el nombre de visites trimestrals realitzades, el nombre d'animals mostrejats, les tuberculitzacions i lectures efectuades i les vacunacions administrades.  
El pagament de l'ajuda es realitzarà contra certificat expedit pels servicis competents de la Conselleria d'Agricultura, Pesca, Alimentació i Aigua a la vista dels informes remesos des de les direccions territorials respectives i dels resultats dels controls efectuats.  
  
  
Sèptima. Controls  
Per a comprovar l'execució dels programes desplegats i el seu correcte finançament, el Servici de Sanitat i Benestar Animal elaborarà un pla de controls que inclourà els controls administratius i sobre el terreny que cal realitzar.  
Els controls sobre el terreny seran efectuats pels servicis veterinaris oficials de la Conselleria d'Agricultura, Pesca, Alimentació i Aigua, i consistiran en la comprovació in situ d'algunes de les activitats subvencionables que realitzen els veterinaris actuants en les explotacions ramaderes, d'acord amb les disposicions del PAZ.   
Els controls administratius es realitzaran sobre les comprovacions efectuades in situ pels servicis veterinaris oficials: es verificarà la correcta correlació de les actuacions executades amb els pagaments a realitzar, amb l'objecte d'evitar-ne la duplicitat i qualsevol possibilitat d'incompatibilitat amb altres subvencions o ingressos per una finalitat idèntica.   
La Fundació AGROALIMED, els ramaders i els veterinaris executors d'estes actuacions estan obligats a col·laborar en els controls, a proporcionar les dades requerides i a facilitar, si és el cas, l'accés a les explotacions.  
  
Octava. Incompliment  
En cas de comprovació d'incompliments en alguna de les explotacions integrants de l'agrupació, tant en la normativa sanitària d'aplicació (sanitat i benestar animal, identificació, moviment pecuari, PNIR, etc.) com en les activitats objecte de subvenció, es minorarà i/o es tornarà l'ajuda en la quantia que correspondria al cens d'animals de les explotacions en què s'haja detectat l'incompliment, amb independència de les sancions a què done lloc, d'acord amb el que establix la Llei 8/2003, de Sanitat Animal, i la Llei 6/2003, de Ramaderia de la Comunitat Valenciana.  
  
Novena. Incompatibilitats  
La percepció d'esta ajuda serà incompatible amb qualsevol altra subvenció, ajuda o ingrés procedent de qualsevol administració o ens públic o privat que tinga la mateixa finalitat, sempre que se superen els imports màxims assignats per actuació.  
Específicament, el pagament dels gastos generats per l'execució de programes a què fa referència el punt 6 de la base quinta seran incompatibles amb les ajudes emparades per l'Orde de 5 d'octubre de 2009, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes destinades a les agrupacions de defensa sanitària ramadera.  
  
  
  
  
ANNEX II  
  
Butlletí de visites (ha de contindre com a mínim les dades següents):  
  
  
ADS: DATA I HORA:  
EXPLOTACIÓ RERA: ESPÈCIE:  
TITULAR O REPRESENTANT LEGAL:  
VETERINARI: NÚM. COL·L.:  
MOTIU VISITA: TRIMESTRAL/ LL. BLAVA/ SANEJAMENT/REV-1/TREMOLOR  
 ALTRES:  
  
ACTUACIONS REALITZADES:  
  
1. VISITA TRIMESTRAL:  
1.1. Supervisión del llibre de registre:  
1.2. Control d'identificació animal:  
1.3. Control de tractaments medicamentosos:  
1.4. Control sanitari dels animals de l'explotació:  
2. VISITA LLENGUA BLAVA:  
3. PRESA DE MOSTRES SANG:  
4. TUBERCULITZACIONS:  
5. LECTURES:  
6. VACUNACIONS:  
7. PRESA DE MOSTRES TREMOLOR:  
8. IDENTIFICACIÓ ELECTRÒNICA:  
9. OBSERVACIONS (incloses morbiditat i mortalitat de malalties PAZ):  
  
  
El titular de l'explotació El veterinari  
  
  
Firmat: \_\_\_\_\_\_\_\_\_\_\_\_\_\_\_\_\_ Firmat: \_\_\_\_\_\_\_\_\_\_\_\_\_\_